Slökkvilið Grundarfjarðar með sitt árlega dagatal Liðsmenn Slökkviliðs Grundarfjarðar hafa eins og á liðnum árum útbúið dagatal sem þeir selja til fjáröflunar . Dagatalið fyrir 2014 er nú komið úr prentun . Í vikunni ætla þeir að ganga í hús í Grundarfirði og bjóða dagatalið til sölu . Verðið er 2.500 krónur eins og á síðasta ári . Þeir félagar hafa sjálfir að öllu leyti komið að gerð dagatalsins . Það er prýtt listrænum ljósmyndum af þeim sjálfum þar sem þeir hafa lítillega fækkað fötum fyrir gott málefni . Tekjum af sölu dagatalsins undanfarin ár hafa farið til að kaupa klippur sem notaðar eru til að losa fólk úr braki , fjárfesta í fjarskiptabúnaði , vatnsdælu fyrir björgunarsveitina Klakk og fleira .